Universitas Islam Negeri Imam Bonjol

Universitas Islam Negeri Imam Bonjol (UIN IB, sè sabellunèpon anyama Institut Agama Islam Negeri Imam Bonjol/IAIN IB) panèka sala sèttong perguruan tèngghi kâaghâmaan Islam negeri (PTKIN) è Kotta Padang, Sumatera Bârâ’. UIN Padang èparèngè nyama Imam Bonjol, èngghi panèka asmana sèttong Ulama sarta Pahlawan Nasional Indonesia sè asalla ḍâri Sumatera Bârâ’. Adhasaraghi dâ' dâlem Paratoran Presiden (Perpres) Nomer 35 taon 2017, IAIN Imam Bonjol rèsmi aobâ status dâḍḍi UIN Imam Bonjol.

 Asal-osolla 
Universitas Islam Negeri (UIN) Imam Bonjol Padang molaèpon ḍâri sèttong yayasan sè èparèngè nyama Yayasan Imam Bonjol. Yayasan panèka èprakarsâè bi’ Azhari bân kanca-kancana è taon 1962. Yayasan panèka ècatat dâlem Akta Notaris No. 34 tangghâl 19 Februari 1962. È bâkto ghâpanèka, Azhari aghâḍhuwân karep ghâbây abangon pendidikan Islam masyarakat Sumatera Bârâ’ kalabân maddhek Perguruan Tèngghi Islam polana sala sèttong Perguruan Tinggi Islam, èngghi panèka Universitas Islam Darul Hikmah Bukittinggi, ngalamè kemundurân.

Adhasaraghi sajârâna, bâḍâna Institut Agama Islam Negeri Imam Bonjol Padang èmolaè kalabân bâḍâna Fakultas Tarbiyah Padang Cabang IAIN Syarif Hidayatullah Jakarta sè lahèr adhasaraghi SK Mantri Aghâma No. 92 Taon 1963 tangghâl 21 September 1963. Fakultas Tarbiyah panèka sè dâḍḍi cèkal bhâkal èpadekka IAIN Imam Bonjol Padang. Tello' taon saamponna, teppa' tangghâl 29 November 1966, adhasaraghi SK Mantri Aghâma No. 77 Taon 1966 tangghâl 21 November 1966, èrèsmi'yaghi bâḍâna IAIN Imam Bonjol Padang bi' Mantri Aghâma Prof. K.H. Saifuddin Zuhri. Kalabân sapanèka, tangghâl kasebbhut dâḍḍi arè lahèrra UIN Imam Bonjol Padang, sè è bâkto ghâpanèka aghâḍhuwân 4 fakultas bân 5 jhuruasân, èngghi panèka:
 Fakultas Tarbiyah Jhuruasân Pendidikan Aghâma bân Jhuruasân Tadris è Padang,
 Fakultas Syari’ah Jhuruasân Qadha (Hukom Islam) è Bukittinggi,
 Fakultas Adab Jhuruasân Sastra Arab è Payakumbuh,
 Fakultas Ushuluddin Jhuruasân Perbandingan Aghâma è Padang Panjang.

 Sombher